CELEX: 32018D1247
Language: et
Date: 2018-09-18 00:00:00
Title: Nõukogu otsus (ÜVJP) 2018/1247, 18. september 2018, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger)

19.9.2018   
               
               
                  ET
               
               
                  Euroopa Liidu Teataja
               
               
                  L 235/7
               
            
         NÕUKOGU OTSUS (ÜVJP) 2018/1247,
         18. september 2018,
         millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 16. juulil 2012 vastu otsuse 2012/392/ÜVJP, (1) käivitades Euroopa Liidu ÜJKP missiooni Nigeris (EUCAP Sahel Niger), et toetada Nigeri julgeolekuvaldkonna osalejate võimekuse suurendamist võitlemisel terrorismi ja organiseeritud kuritegevusega.
                  
               
                     (2)
                  
                  
                     Nõukogu pikendas missiooni kestust 15. juulini 2018 otsusega (ÜVJP) 2016/1172 (2) ning nägi sellele ette lähtesumma sama kuupäevani otsusega (ÜVJP) 2017/1253 (3). Lisaks pikendas nõukogu missiooni ja selle lähtesummat otsusega (ÜVJP) 2018/997 (4)30. septembrini 2018.
                  
               
                     (3)
                  
                  
                     Euroopa Ülemkogu võttis 28. juunil 2018 vastu järeldused rände kohta.
                  
               
                     (4)
                  
                  
                     Pärast missiooni strateegilist läbivaatamist soovitas poliitika- ja julgeolekukomitee, et missiooni EUCAP Sahel Niger volitusi tuleks muuta ja pikendada kahe aasta võrra.
                  
               
                     (5)
                  
                  
                     Missioon EUCAP Sahel Niger viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud liidu välistegevuse eesmärkide saavutamist,
                  
               
                     (6)
                  
                  
                     Otsust 2012/392/ÜVJP tuleks vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2012/392/ÜVJP muudetakse järgmiselt.
            
                        a)
                     
                     
                        Artiklid 1, 2 ja 3 asendatakse järgmistega:
                        
                           „Artikkel 1
                           Missioon
                           Liit käivitab Euroopa Liidu ÜJKP missiooni Nigeris, et toetada Nigeri julgeolekuvaldkonna osalejate võimekuse suurendamist võitlemisel terrorismi ja organiseeritud kuritegevusega (EUCAP Sahel Niger), sealhulgas eesmärgiga parandada nende võimekust ebaseadusliku rände kontrollimisel ja sellega võitlemisel ning vähendada sellega seotud kuritegevuse taset.
                        
                        
                           Artikkel 2
                           Eesmärgid
                           Saheli julgeolekut ja arengut käsitleva Euroopa Liidu strateegia rakendamise kontekstis on missiooni EUCAP Sahel Niger eesmärgiks võimaldada Nigeri ametivõimudel välja töötada vajalikud strateegilised raamistikud ja muuta olemasolevad strateegiad veelgi operatiivsemaks. Samuti on missiooni EUCAP Sahel Niger eesmärgiks aidata kaasa erinevaid terrorismi ja organiseeritud kuritegevusega võitlevaid Nigeri julgeolekuvaldkonna osalejaid ühendava tervikliku, valdkonnaülese, sidusa, jätkusuutliku ja inimõigustealase lähenemisviisi väljatöötamisele. Lisaks aitab missioon Nigeri riiklikel ja kohalikel ametivõimudel ja julgeolekujõududel töötada välja poliitikameetmeid, tehnikaid ja menetlusi, et tõhusalt ohjata ebaseaduslikku rännet ja sellega võidelda.
                        
                        
                           Artikkel 3
                           Ülesanded
                           
                              1.   Artiklis 2 sätestatud eesmärkide täitmiseks teeb missioon EUCAP Sahel Niger järgmist:
                              
                                          a)
                                       
                                       
                                          parandab koostööd eri osalejate vahel Nigeris julgeolekuvaldkonnas ja toetab strateegiliste raamistike välja töötamist ning muudab olemasolevad strateegiad selles valdkonnas veelgi operatiivsemaks;
                                       
                                    
                                          b)
                                       
                                       
                                          tugevdab Nigeri julgeolekujõudude võimekust võitluses terrorismi ja organiseeritud kuritegevuse vastu nõu, väljaõppe ja vajaduse korral juhendamise abil;
                                       
                                    
                                          c)
                                       
                                       
                                          abistab Nigeri julgeolekujõude tehnikate ja menetluste väljatöötamisel, et tõhusalt kontrollida ja ohjata ebaseaduslikku rännet ning vähendada sellega seotud kuritegevuse taset, pakkudes strateegilist nõu ja väljaõpet, sealhulgas seoses piirikontrolliga, toetades ELi eesmärke rände valdkonnas;
                                       
                                    
                                          d)
                                       
                                       
                                          hõlbustab terrorismi, organiseeritud kuritegevuse ja ebaseadusliku rändega võitlemisel piirkondlikku ja rahvusvahelist kooskõlastamist.
                                       
                                    
                           
                              2.   Missioon EUCAP Sahel Niger keskendub lõikes 1 osutatud tegevustele, mis aitavad kaasa kontrolli parandamisele Nigeri territooriumi üle, muu hulgas koordineerides tegevust Nigeri relvajõududega.
                           
                           
                              3.   Oma ülesannete täitmisel seab missioon EUCAP Sahel Niger eesmärgiks tagada, et Nigeri suutlikkust võidelda terrorismi ja organiseeritud kuritegevuse vastu arendatakse välja jätkusuutlikult, eelkõige parandades Nigeri inimressursside haldamist, logistikat ja väljaõppe poliitikat selles valdkonnas.
                           
                           
                              4.   Missioon EUCAP Sahel Niger ei täida täidesaatvaid ülesandeid.“
                           
                        
                     
                  
                        b)
                     
                     
                        Artikli 13 lõikesse 1 lisatakse järgmine lõik:
                        „Missiooni EUCAP Sahel Niger tegevusega seonduvate kulutuste katmiseks ette nähtud lähtesumma ajavahemikul 1. oktoobrist 2018 kuni 30. septembrini 2020 on 63 400 000 eurot.“
                     
                  
                        c)
                     
                     
                        Artiklis 16 asendatakse teine lause järgmisega:
                        „Seda kohaldatakse 30. septembrini 2020.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 18. september 2018
            
               
                  Nõukogu nimel
               
               
                  eesistuja
               
               G. BLÜMEL
            
         
         
            (1)  Nõukogu 16. juuli 2012. aasta otsus 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 187, 17.7.2012, lk 48).
         
            (2)  Nõukogu 18. juuli 2016. aasta otsus (ÜVJP) 2016/1172, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 193, 19.7.2016, lk 106).
         
            (3)  Nõukogu 11. juuli 2017. aasta otsus (ÜVJP) 2017/1253, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 179, 12.7.2017, lk 15).
         
            (4)  Nõukogu 13. juuli 2018. aasta otsus (ÜVJP) 2018/997, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 178, 16.7.2018, lk 7).